**Удружење наставника "Доситеј Обрадовић"**

о р г а н и з у ј е

**Смотру истраживачких радова**

**ИСТРАЖИВАЊЕМ ДО ЗНАЊА 2019.**

за ученике основних и средњих школа

и упућује јавни позив

Позивамо ученике и колеге менторе да пошаљу на конкурс радове којима се обележавају јубилеји из националне и европске културе и прошлости. Идеја је да се сетимо малих и великих годишњица и тиме отргнемо од заборава «мале и велике» људе који су нас задужили и којима дугујемо наше образовање и културу. Радови треба да афирмишу хуманистичке и природне науке и допринесу да се наставни процес унапреди и код ученика развија истраживачка метода и развија свест о очувању животне средине.

Трагајући за начином да процес учења учинимо ефикаснијим, лакшим и привлачнијим за ученике, поставили смо неколико циљева:

- Мотивисати ученике за стицање нових знања

- Новим облицима рада учинити наставни програм атрактивнијим и забавнијим

- Оспособити ученике за самостални рад

- Наставне методе прилагодити интересовањима ученика

- Неговати истраживачки дух код ученика

Један рад може да састави један или два ученика.

Рад треба да има истраживачку форму.

Сваки рад се предаје у штампаној и електронској форми.

Све радове ће прегледати комисије састављене од стручњака за поједине области и представника организатора.

Пријава за смотру треба да садржи:

- Назив теме

- Име и презиме аутора и адреса

- Назив школе и адреса

- Име и презиме професора-ментора

Пријаве слати до 1. маја 2019. године на е-мејл: udruzenje.dositej@hotmail.com

или поштом на адресу: Удружење наставника „Доситеј Обрадовић“, Олге Алкалај 4,

11000 Београд.

Рок за предају радова је **20. мај 2019.** године.

Финална смотра радова одржаће се **5. јуна 2019.** годинеу **Месној заједници Липов лад, Булевар краља Александра 298,** са почетком у **11:00** часова. Учеснике ће организатор обавестити електронском поштом после одлуке стручног жирија! Свим учесницима желимо пуно успеха!

Чекамо Вас!

Списак учесника биће накнадно објављен.

Листа награђених радова биће објављена до **15. јуна 2019. године**.

За презентацију радова аутори треба да припреме Power Point презентацију или постер.

Додатне информације можете добити од:

- **Ане Алексић моб.тел.** **064 2010 585** (група предмета природних наука) и

- **Драгане Мишић, моб.тел. 064 2828 154** (група предмета друштвених наука).

Срдачан поздрав!

Драгана Мишић

*професор историје*